CELEX: C2004/118/105
Language: fi
Date: 2004-04-30 00:00:00
Title: Asia T-124/04: Jamal Ouariachin 1.4.2004 Euroopan yhteisöjen komissiota vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 118/49
            
         Jamal Ouariachin 1.4.2004 Euroopan yhteisöjen komissiota vastaan nostama kanne
   (Asia T-124/04)
   (2004/C 118/105)
   Oikeudenkäyntikieli: ranska
   Jamal Ouariachi, kotipaikka Rabat (Marokko), on nostanut 1.4.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja France Blanmailland.
   Kantaja vaatii, että ensimmäisen oikeusasteen tuomioistuin:
   
               —
            
            
               velvoittaa vastaajan suorittamaan kantajalle kiinteämääräisen 150 000 euron korvauksen hänelle aiheutuneen henkisen kärsimyksen vuoksi;
            
         
               —
            
            
               velvoittaa vastaajan korvaamaan oikeudenkäyntikulut kokonaisuudessaan.
            
         Oikeudelliset perusteet ja pääasialliset perustelut
   Kantaja, joka on Marokon ja Espanjan kansalainen, asuu Marokossa. Esillä olevalla kanteella hän vaatii korvattavaksi sitä henkistä kärsimystä, jota hänelle on väitetysti aiheutunut siitä, että hänen entinen puolisonsa on poistunut Marokosta heidän kahden lapsensa kanssa estäen kantajaa näin ollen käyttämästä oikeuttaan tavata lapsiaan. Kantaja väittää hänen entisen puolisonsa menneen Sudaniin muuttaakseen asumaan komission virkamiehen kanssa, joka on esittänyt mainitulle entiselle puolisolle Euroopan unionin Sudanissa olevan edustuston antaman kutsun, jotta kyseiselle henkilölle myönnettäisiin viisumi.
   Kantaja väittää myös, että kyseessä oleva virkamies on käyttänyt hänen henkilöllisyyttään allekirjoittamalla useaan otteeseen kantajan lasten koulutodistuksia.